Λήμνος ΙΙΙ (φρεγάτα)

Η Φ/Γ Λήμνος F-451 (πρώην Wittedewith F-813), κλάσης Standard, κατασκευάστηκε στα ναυπηγεία "Netherlands Koninklijke" της Ολλανδίας. Η ναυπήγηση της άρχισε στις 13 Ιουνίου 1978 και καθελκύστηκε στις 27 Οκτωβρίου 1979. Στις 7 Ιουλίου 1981 το Ελληνικό Πολεμικό Ναυτικό υπέγραψε τη σύμβαση αγοράς του σκάφους και στις 18 Σεπτεμβρίου 1982 υψώθηκε η Ελληνική Σημαία στο πλοίο στην πόλη Βλίσινγκεν της Ολλανδίας.

Είναι το τρίτο κατά σειρά πλοίο του Πολεμικού Ναυτικού της Ελλάδας, το οποίο φέρει το όνομα Λήμνος. Πρώτο ήταν το θωρηκτό "Λήμνος", το οποίο έλαβε αυτό το όνομα σε ανάμνηση της νικηφόρας ναυμαχίας της Λήμνου της 5ης Ιανουαρίου 1913, αποτέλεσμα της οποίας ήταν να κριθεί οριστικά η ελληνική κυριαρχία στο Αιγαίο πέλαγος. Δεύτερο ήταν το αρματαγωγό "Λήμνος" που αποκτήθηκε το 1943 από την κυβέρνηση των ΗΠΑ.

Επιχειρησιακή δράση
Το 1990-91 η "Φ/Γ Λήμνος" έλαβε μέρος με επιτυχία στις επιχειρήσεις του πολέμου του Κόλπου στην Ερυθρά Θάλασσα: 
 "Ασπίδα της Ερήμου" (Desert Shield) από τις 2 Σεπτεμβρίου ως τις 5 Νοεμβρίου 1990 και 
 "Καταιγίδα της Ερήμου" (Desert Storm) από τις 9 Ιανουαρίου ως τις 15 Απριλίου 1991.
 "Επιχείρηση Ενοποιημένος Προστάτης  (Operation UNIFIED PROTECTOR) από τις 2 Απριλίου 2011 ως τις 31 Οκτωβρίου 2011.Ολη η Ελλάδα «ζώνη επιχειρήσεων»
Tο καλοκαίρο του 2020 όταν η Τουρκία πραγματοποίησε παράνομη ερευνητική επιχείρηση στο Λυβικό Πέλαγος συνοδεία πολεμικών πλοίων, κοντά στην περιοχή των παράνομων ερευνών το «ΛΗΜΝΟΣ» «επακούμβησε» το τουρκικό συνοδευτικό «KEMAL REIS» προξενώντας και σημαντική ζημιά για το δεύτερο (Δείτε: Ελληνοτουρκική ναυτική κρίση 2020). 

Γενικά Χαρακτηριστικά

Η Φ/Γ Λήμνος είναι πλοίο σύγχρονης τεχνολογίας, σχεδιασμένο για εκτέλεση επιχειρήσεων μεγάλης χρονικής διάρκειας και έχει εξαιρετικές δυνατότητες στην αντιμετώπιση αεροσκαφών, πλοίων επιφανείας, υποβρυχίων και κατευθυνόμενων βλημάτων. Τα σημαντικότερα θετικά στοιχεία του είναι: η γρήγορη αντίδραση, η μεγάλη δύναμη πυρός, η μεγάλη ταχύτητα και ακτίνα ενέργειας, η ύψηλή δυνατότητα αντιμετώπισης βλαβών σε ώρα μάχης και η δυνατότητα επιχειρησιακής δράσης σε συνθήκες ραδιοβιοχημικού και ηλεκτρονικού πολέμου.

 Εκτόπισμα: 3.500 τόνοι (3.800 τόνοι μέγιστο)
 Μήκος: 130 μ. 
 Πλάτος: 14,5 μ. ως 14,6 μ. 
 Βύθισμα: 4,4 μ. ως 6,5 μ.
 Πρόωση: Σύστημα COGOG (Combined gas or gas).
 2 αεροστρόβιλοι Rolls Royce Tyne RM1C, ισχύος 4,900 shp έκαστος
 2 αεροστρόβιλοι Rolls Royce Olympus TM3B, ισχύος 25,700 shp έκαστος
 2 προπέλες
 Εμβέλεια: 4,700 ναυτικά μίλια με μέση ταχύτητα 16 κόμβων
 Ταχύτητα Πλεύσης: 20 κόμβοι
 Μέγιστη Ταχύτητα: 30 κόμβοι
 Οπλισμός:
 2 πυροβόλα OTO-Melara Compatto 76 mm 
 8 πύραυλοι κατά στόχων επιφανείας RGM-84 Harpoon (2 τετραπλοί εκτοξευτές)
 8 αντιαεροπορικοί πύραυλοι RIM-7 Sea Sparrow (1 εκτοξευτής)
 4 τορπιλοσωλήνες Mk46 (2 διπλοί εκτοξευτές)
 2 Mk15 Phalanx CIWS 20 mm
 Πλήρωμα: 176-196
 Ελικόπτερα: 2 ελικόπτερα AB-212

Θυρεός
Ο θυρεός της φρεγάτας είναι αντίγραφο του θυρεού που είχε το ομώνυμο θωρηκτό "Λήμνος". Εικονίζει τη λύρα του αρχαίου ποιητή και κιθαρωδού Αρίωνα και δελφίνια πάνω σε κύματα, αφού σύμφωνα με το μύθο ο Αρίων με το παίξιμο της λύρας προσέλκυσε τα δελφίνια κοντά στο πλοίο που ταξίδευε και όταν πειρατές τον έριξαν στο νερό, τον έσωσε ένα δελφίνι.

Παραπομπές

Βιβλιογραφία
 Eric Wertheim, The Naval Institute Guide to Combat Fleets of the World, Naval Institute Press, 2007
 Ενημερωτικό φυλλάδιο της Φ/Γ Λήμνος.

Εξωτερικοί σύνδεσμοι
Η Φ/Γ Λήμνος στην επίσημη ιστοσελίδα του Ελληνικού Πολεμικού Ναυτικού

Λημνος